Operasjon Carhampton møtte motbør fra første stund. Det kom til skuddveksling med tyske styrker og de norske soldatene måtte rømme over Kvinesheia til Lyngdalen. Utstyr hadde de lite av. Forsyninger kunne ikke ettersendes. De fikk imidlertid stor hjelp fra lokalbefolkningen, og dette førte senere til opprullinger, tortur og henrettelser i de små bygdesamfunnene.